stanford-oval/wikipedia huggingface dataset:
Painijakala

| Painijakala |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Nokkakalat Beloniformes
Heimo::  Zenarchopteridae
Suku::  Dermogenys
Laji::  pusilla
Kaksiosainen nimi
 Dermogenys pusilla  Kuhl & van Hasselt, 1823 
Infobox OKVirheellinen NIMI-arvoIUCN-testi OK: 
Painijakala (Dermogenys pusilla) on nokkakalojen lahkoon kuuluva Aasiassa elävä kalalaji.
Painijakala elää hitaasti virtaavissa vesissä, toisinaan myös mangroven keskellä murtovedessä. Sitä on tavattu Intiassa, Myanmarissa, Thaimaassa, Laosissa, Kanbodzassa, Vietnamissa, Filippiineillä, Malesiassa ja Indonesiassa. Tuore tutkimus kuitenkin osoittaa, että Dermogenys-lajeja on helppo sekoittaa keskenään, ja todellisia Dermogenys pusilla-lajin painijakaloja esiintyy vain Jaavan saarella Indonesiassa.
Aikuinen painijakala on 2–3 cm pitkä, naaraat ovat suurempia kuin koiraat. Sen alaleuka työntyy pidemmälle kuin yläleuka. Painijakala on saanut nimensä siitä, että koiraat taistelevat kietoutumalla toistensa ympärille. Painijakaloja kasvatetaan akvaarioissa ja Aasiassa niiden välille järjestetään painiotteluita.
Patrick Bjorkstrand

| Patrick Bjorkstrand |
| --- | --- |

Henkilötiedot
Syntynyt: 1. heinäkuuta 1992 (ikä 32) Herning, Tanska
Kansalaisuus:   Tanska  Yhdysvallat
Jääkiekkoilija
Lempinimi:  Pate
Pelipaikka:  keskushyökkääjä
Maila:  vasen
Pituus:  184 cm
Paino:  87 kg
Seura
Seura:  Aalborg Pirates
Sarja:  Metal Ligaen
Pelinumero:  62
Pelaajaura
Pääsarjaura:  2009–
Aik. seurat:  Herning Blue Fox (Tanska) Mora IK (Allsv.) Medveščak Zagreb (KHL) SaiPa (SML) Ontario Reign (AHL) KooKoo (SML) Nürnberg Ice Tigers (DEL) TPS (SML) Villacher SV (EBEL/ICEHL
Patrick Bjorkstrand (s. 1. heinäkuuta 1992 Herning, Tanska) on tanskalainen jääkiekkoilija, joka pelaa Tanskan pääsarjassa Metal Ligaen-joukkue Aalborg Piratesissa. Hän on pelipaikaltaan keskushyökkääjä, mutta osaa pelata myös laidassa. Elite Prospects -sivuston mukaan Bjorkstrand on hyvillä käsillä ja pelikäsityksellä varustettu hyökkääjä, jolla on hyvä visio ja ennakointikyky. Hänellä on myös sivuston mukaan myös voitontahtoinen mentaliteetti.
Ura > Seuraura

Bjorkstrand on kotikaupunkinsa joukkueen Herning IK:n kasvatti. Hän pelasi vain 15-vuotiaana ensimmäiset miesten pelinsä sen kakkosjoukkueessa Tanskan I-divisioonassa. Kaudeksi 2009–2010 Bjorkstrand siirtyi Herning Blue Foxin AL-Bank Ligaen -joukkueeseen, jossa tulokaskausi toi 32 runkosarjaottelussa tehot 4+5=9 ja kymmenessä playoff-ottelussa tehot 1+1=2. Hän voitti kauden päätteeksi pronssia. Kaudella 2010–2011 Bjorkstrandin pistesaldo runkosarjassa nousi 20:een ja kaudella 2011–2012 hän teki AL-Bank Ligaenin yhden kauden piste-ennätyksensä tehoilla 9+25=34. Molemmat kaudet päättyivät Tanskan-mestaruuteen.
Kaudeksi 2012–2013 Bjorkstrand siirtyi Ruotsin toiseksi korkeimmalle sarjatasolle HockeyAllsvenskan-joukkue Mora IK:n riveihin. Kaudeksi 2013–2014 hän siirtyi vuoden mittaisella sopimuksella KHL:n kroatialaisjoukkue Medveščak Zagrebiin. Huhtikuussa 2014 Bjorkstrand teki kaksivuotisen jatkosopimuksen joukkueen kanssa.
Bjorkstrand edusti Medveščakia kaudella 2014–2015 myös Spengler Cupissa. Helmikuussa 2015 hän siirtyi loppukaudeksi SM-liigajoukkue Saimaan Palloon siirtorajan kynnyksellä. Kaudeksi 2015–2016 Bjorkstrand palasi vuoden mittaisella sopimuksella takaisin Medveščakiin. Hän oli joukkueen toiseksi paras maalintekijä Gilbert Brulén kanssa 13 osumallaan.
Kesällä 2016 NHL-varaamaton Bjorkstrand osallistui Los Angeles Kingsin kehitysleirille. Pian tämän jälkeen heinäkuussa hän teki seuran kanssa vuoden mittaisen ja kaksisuuntaisen NHL-sopimuksen. Bjorkstrand pelasi kauden 2016–2017 kuitenkin kokonaan AHL-joukkue Ontario Reignissa, jossa hän teki 42 runkosarja- ja kahdessa playoff-ottelussa tehot 8+4=12.
Kaudeksi 2017–2018 Bjorkstrand palasi SM-liigaan ja siirtyi vuoden mittaisella sopimuksella KooKoohon. Hän oli jakoi joukkueen sisäisen syöttöpörssin kärkisijaa Jake Newtonin ja Toni Kähkösen kanssa sekä oli sisäisessä pistepörssissä Michael Keräsen jälkeen toisena tehoilla 14+23=37, kunnes helmikuussa 2018 Bjorkstrandin sopimus purettiin yhteisymmärryksessä taloudellisten syiden vuoksi. Seuraavana päivänä hänen vahvistettiin siirtyvän loppukaudeksi Saksan DEL-liigan Nürnberg Ice Tigersiin.
Bjorkstrand palasi kaudeksi 2018–2019 taas SM-liigaan ja siirtyi vuoden mittaisella sopimuksella Turun Palloseuraan. Seuran urheilutoimenjohtaja Antero Niittymäen mukaan hänet hankittiin ensisijaisesti lähinnä paikkaamaan NHL-sopimuksen tehneen Petrus Palmun jättämää aukkoa. Bjorkstrand ei kuitenkaan onnistunut vastaamaan hänen rooliinsa kohdisteneita odotuksia. Bjorkstrand onnistui tekemään 59 runkosarjaottelussa vain tehot 10+10=20 sekä viidessä playoff-ottelussa tehot 1+1=2. Hän voitti pudotuspeleissä TPS:n sisäisen tehotilaston lukemalla +2. Mestarien liigassa Bjorkstrand oli TPS:n paras syöttäjä kolmella syöttöpisteellän. Hän jakoi myös joukkueen sisäisen tehotilaston voiton Kaapo Kakon kanssa lukemalla +4.
Kaudeksi 2019–2020 Bjorkstrand siirtyi vuoden mittaisella sopimuksella monikansallisen Erste Bank Eishockey Ligan itävaltalaisjoukkue Villacher SV:hen.
Ura > Maajoukkueura

Bjorkstrand edusti Tanskaa MM-kilpailuissa vuosina 2013, 2014, 2015 ja 2016, joista vuosien 2014 ja 2015 turnauksissa valmennus valitsi hänet joukkueensa turnauksen yhdeksi kolmesta parhaasta pelaajasta ja vuoden 2014 turnauksessa myös Tanskan vuoden pelaajana. Bjorkstrand pelasi myös Sotšin olympiakisojen 2014 karsinnoissa, mutta Tanska jäi kuitenkin ilman lopullista kisapaikkaa. Yhteensä hän on pelannut 82 A-maaottelua tehopistein 9+13=22.
Bjorkstrand pelasi myös alle 20-vuotiaiden MM-kilpailuissa vuosina 2010, 2011 ja 2012, joista kaksi ensimmäistä turnausta I-divisioonassa. Vuoden 2010 turnauksessa hän jakoi kolmella osumallaan Tanskan sisäisen maalipörssin voiton Nicklas Jensenin kanssa. Tanska voitti A-lohkon hopeaa. Vuoden 2011 turnaus päättyi B-lohkon kultaan ja nousemiseen seuraavaksi vuodeksi pääsarjaan. Bjorkstrand voitti vuoden 2012 turnauksessa tehoilla 1+5=6 Tanskan sisäisen syöttöpörssin ja jakoi sisäisen pistepörssin voiton Jensenin kanssa. Valmennus valitsi hänet Tanskan turnauksen kolmesta parhaasta pelaajasta, mutta joukkue putosi taas seuraavaksi vuodeksi I-divisioonaan.
Bjorkstrand pelasi myös alle 18-vuotiaiden I-divisioonan MM-kilpailuissa vuosina 2009 ja 2010. Vuoden 2009 turnaus päättyi B-lohkon hopeaan ja vuoden 2010 turnaus A-lohkon hopeaan.
Muuta

Bjorkstrandin pikkuveli Oliver pelaa hyökkääjänä NHL-seura Columbus Blue Jacketsin organisaatiossa. Veljesten yhdysvaltalainen isä Todd Bjorkstrand on entinen hyökkääjä, joka on sittemmin valmentanut Tanskassa, Itävallassa ja Norjassa.
Antti Järnefelt

Antti (Anders) Järnefelt (15. lokakuuta 1872 Mikkeli – 11. maaliskuuta 1948 Helsinki) oli suomalainen Mikkelistä kotoisin ollut rakennusmestari ja kirjailija.
Antti Järnefeltin vanhemmat olivat Alexander Järnefelt (1846–1927) ja Hedvig Elisabet Paasonen.
Järnefelt julkaisi 1944 kuvitetun kertomuksen Miten kansoja ja kotiamme hallitaan elämänsä aikana kokemistaan näyistä ja unista. Teoksen oli määrä olla ensimmäinen osa viisiosaisesta sarjasta, mutta loput neljä kirjaa (Väärät opit,Tieteen jumalattomuus kansojen villitys, Oikea perustus ja päämäärä, Kuoleman hetki) jäivät julkaisematta.
Teoksia

Henkimaailman olennot kuvin ja kirjoituksin : I. osa, Nide 1. Kustannusyhtiö Tähti, Helsinki 1938
Henkimaailman olennot kuvin ja kirjoituksin. 1. osa, 2.-3. vihko. Tähti, Helsinki 1939
Miten kansoja ja kotiamme hallitaan : Jumala ja ihminen, Nide 1. Tekijä, Helsinki 1944
Anna Olsson

| Mitalit | Mitalit | Mitalit |  |
| --- | --- | --- | --- |
|  Lina Andersson ja Anna Dahlberg vuonna 2006. |  Lina Andersson ja Anna Dahlberg vuonna 2006. |  Lina Andersson ja Anna Dahlberg vuonna 2006. |  |
Maa:   Ruotsi
Naisten maastohiihto
|  Olympialaiset  |  Olympialaiset  |  Olympialaiset  |  |
|  Kultaa | Torino 2006 | parisprintti |  |
| MM-kisat  | MM-kisat  | MM-kisat  |  |
|  Hopeaa | Liberec 2009 | parisprintti |  |
Anna Olsson (o.s. Dahlberg (s. 1. toukokuuta 1976 Gundmundrå, Ruotsi) on entinen ruotsalainen maastohiihtäjä. Hän oli erikoistunut sprinttimatkoille.
2005 Oberstdorfin MM-hiihdoissa Dahlberg sijoittui sprintissä neljänneksi. 4. helmikuuta 2006 hän saavutti Davosissa ensimmäisen maailmancupin osakilpailuvoittonsa, sprintissä. Samana kevättalvena hän 2006 Torinon olympialaisissa voitti yhdessä Lina Anderssonin kanssa sprintin perinteisen tyylin parikilpailussa olympiakultaa. Henkilökohtaisessa sprintissä hän oli kymmenes. Sapporon MM-kilpailuissa 2007 hän sijoittui sprintissä neljänneksi ja Liberecissä 2009 viidenneksi. Parisprintissä hän saavutti hopeaa. Vancouverin olympialaisissa 2010 hän oli sprintissä neljäs ja 30 kilometrillä yhdeksäs. Samalla kaudella hän voitti Tukholman maailmancup-sprintin.
Olsson on sijoittunut sprintticupin kokonaispisteissä kolmanneksi kausilla 2003–2004 ja 2004–2005.
Olsson lopetti uransa kauden 2009–2010 jälkeen.
Anna Olsson avioitui kesällä 2008 hiihtäjä Johan Olssonin kanssa.
Aiheesta muualla

Anna Olsson Kansainvälinen hiihtoliitto (FIS). (englanniksi)
Anna Olsson Ruotsin hiihtoliiton sivuilla (Arkistoitu – Internet Archive)
Anna Orlova-Tšesmenskaja

Anna Orlova, Pjotr Sokolovin maalaama muotokuva.
Anna Aleksejevna Orlova-Tšesmenskaja (ven. А́нна Алексе́евна Орло́ва-Чесме́нская; 13. toukokuuta (J: 2. toukokuuta) 1785 Moskova – 17. lokakuuta (J: 5. lokakuuta) 1848 Jurjevin luostari, Novgorodin kuvernementti) oli venäläinen kartanonomistaja, hyväntekijä ja hovineiti.
Hän oli ruhtinatar Jevdokia Lopuhinan ja kreivi Aleksei Orlov-Tšesmenskin tytär ja peri Laatokan Karjalassa Vanhan Suomen alueella sijainneen valtavan kartanokompleksin isänsä kuoleman jälkeen vuonna 1807. Hän jatkoi isänsä liiketoimintaa alueella ja perusti muun muassa Pyhän Annan ruukin Suojärvelle vuonna 1809. Hän vastusti maaorjuutta ja oli myös tunnettu vahvasta uskonnollisuudestaan ja hänen aikalaisensa alkoivat kutsua häntä "pyhäksi".
Aiheesta muualla

Kuvia tai muita tiedostoja aiheesta Anna Orlova-Tšesmenskaja Wikimedia Commonsissa
Painijakalat

| Painijakalat |
| --- | --- |
 Dermogenys-sukuun kuuluva uros heijastuu vedenpinnasta
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Nokkakalat Beloniformes
Heimo::  Painijakalat Zenarchopteridae  Fowler, 1934
Katso myös
   Painijakalat Wikispeciesissä   Painijakalat Commonsissa 
Infobox OKVirheellinen NIMI-arvo: 
Painijakalat (Zenarchopteridae) on nokkakalojen (Beloniformes) lahkoon kuuluva kalaheimo.
Painijakalat jaetaan viiteen sukuun:
Dermogenys Kuhl & van Hasselt, 1823
Hemirhamphodon Bleeker, 1865
Nomorhamphus Weber & de Beaufort, 1922 (synonyymi Rhamphodermogenys)
Tondanichthys Collette, 1995 (vain yksi laji)
Zenarchopterus Gill, 1864 (synonyymit Grecarchopterus ja Labidorhamphus)
Kuusitoista lajia on kotoperäisiä Indonesian Sulawesin saaren vesistöissä. Joitakin lajeja pidetään akvaariokaloina.
Pajala

Pajala voi tarkoittaa seuraavia:
Paikkoja

Pajala, kunta Norrbottenin läänissä Ruotsissa
Pajala, Pajalan kunnan keskustaajama
Pajala, Järvenpään kaupunginosa
Henkilöitä

Erkki Pajala (1929–1992), suomalainen näyttelijä
Magdalena Pajala (s. 1988), ruotsalainen maastohiihtäjä
Oskari Pajala (1895–1918), suomalainen jääkärialiupseeri
Simo Pajala (s. 1964), suomalainen pesäpalloilija
Turo Pajala (1955–2007), suomalainen näyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pajala”, voi hakea sivunnimihaulla, laajalla sivunnimihaulla tai tekstihaulla.
Ana Kobal

Ana Kobal (s. 11. marraskuuta 1983 Žirovnica) on slovenialainen alppihiihtäjä. Hän edusti SK Radovljica -seuraa ja on pituudeltaan 167 cm.
Kobal sijoittui Torinon olympialaisten 2006 pujottelussa 25:nneksi. Torinon universiadeissa 2007 hän sai suurpujottelussa hopeaa. Nuorten MM-kilpailuissa hän oli parhaimmillaan kymmenes alppiyhdistetyssä 2003.
Kobal kilpaili maailmancupissa vuosina 2002–2007. Hän saavutti kolme kertaa maailmancupin pisteitä ollen parhaimmillaan 20:s Sierra Nevadan pujottelussa helmikuussa 2007. Euroopan cupin osakilpailuissa hän sijoittui kolme kertaa kolmanneksi.
Aleksei Nemov

| Mitalit | Mitalit | Mitalit |  |
| --- | --- | --- | --- |
|  Aleksei Nemov |  Aleksei Nemov |  Aleksei Nemov |  |
Maa:   Venäjä
Miesten telinevoimistelu
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 |  hyppy |  |
|  Kultaa | Atlanta 1996 |  joukkuekilpailu |  |
|  Kultaa | Sydney 2000 |  moniottelu |  |
|  Kultaa | Sydney 2000 |  rekki |  |
|  Hopeaa | Atlanta 1996 |  moniottelu |  |
|  Hopeaa | Sydney 2000 |  permanto |  |
|  Pronssia | Atlanta 1996 |  permanto |  |
|  Pronssia | Atlanta 1996 |  rekki |  |
|  Pronssia | Atlanta 1996 |  hevonen |  |
|  Pronssia | Sydney 2000 |  nojapuut |  |
|  Pronssia | Sydney 2000 |  hevonen |  |
|  Pronssia | Sydney 2000 |  joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Sabae 1995 | hyppy |  |
|  Kultaa | San Juan 1996 | hyppy |  |
|  Kultaa | Lausanne 1997 | permanto |  |
|  Kultaa | Tianjin 1999 | hevonen |  |
|  Kultaa | Tianjin 1999 | permanto |  |
|  Hopeaa | Dortmund 1994 | joukkuekilpailu |  |
|  Hopeaa | San Juan 1996 | nojapuut |  |
|  Hopeaa | Tianjin 1999 | joukkuekilpailu |  |
|  Hopeaa | Anaheim 2003 | nojapuut |  |
|  Pronssia | Brisbane 1994 | nojapuut |  |
|  Pronssia | San Juan 1996 | hevonen |  |
|  Pronssia | Lausanne 1997 | joukkuekilpailu |  |
|  Pronssia | Anaheim 2003 | rekki |  |
| EM-kilpailut  | EM-kilpailut  | EM-kilpailut  |  |
|  Kultaa | Praha 1994 | nojapuut |  |
|  Kultaa | Pietari 1998 | permanto |  |
|  Kultaa | Bremen 2000 | joukkuekilpailu |  |
|  Kultaa | Patras 2002 | permanto |  |
|  Hopeaa | Praha 1994 | joukkuekilpailu |  |
|  Hopeaa | Pietari 1998 | joukkuekilpailu |  |
|  Hopeaa | Patras 2002 | joukkuekilpailu |  |
|  Pronssia | Pietari 1998 | moniottelu |  |
Aleksei Jurjevitš Nemov (ven. Алексей Юрьевич Немов, s. 28. toukokuuta 1976 Baraševo) on venäläinen entinen telinevoimistelija ja olympiavoittaja.
Nemov keräsi kuusi mitalia (kaksi kultaa, yhden hopean ja kolme pronssia) sekä Atlantan 1996 että Sydneyn 2000 olympialaisissa ollen molempien kisojen menestynein voimistelija. Atlantassa hän voitti kultaa joukkuekilpailussa ja hypyssä. Sydneyssä hän voitti kultaa moniottelussa ja rekillä.
Maailmanmestaruuden Nemov voitti hypyssä kahdesti, permannolla kahdesti ja hevosella kerran.
Saavutukset

Atlantan olympialaiset 1996
Kultaa joukkuekilpailussa ja hypyssä
Hopeaa moniottelussa
Pronssia permannolla, hevosella ja rekillä
Sydneyn olympialaiset 2000
Kultaa moniottelussa ja rekillä
Hopeaa permannolla
Pronssia joukkuekilpailussa, nojapuilla ja hevosella
Dortmundin ja Brisbanen maailmanmestaruuskilpailut 1994
Hopeaa joukkuekilpailussa
Pronssia nojapuilla
Sabaen maailmanmestaruuskilpailut 1995
Kultaa hypyssä
San Juanin maailmanmestaruuskilpailut 1996
Kultaa hypyssä
Hopeaa nojapuilla
Pronssia hevosella
Lausannen maailmanmestaruuskilpailut 1997
Kultaa permannolla
Pronssia joukkuekilpailussa
Tianjinin maailmanmestaruuskilpailut 1999
Kultaa permannolla ja hevosella
Hopeaa joukkuekilpailussa
Anaheimin maailmanmestaruuskilpailut 2003
Hopeaa nojapuilla
Pronssia rekillä
Alex Fraser Bridge

| Alex Fraser Bridge |
| --- | --- |
 Alex Fraser Bridge
Ajokaistoja:  3+3
Ylittää:  Fraserjoki
Ylläpitäjä:  Brittiläisen Kolumbian liikenneministeriö
Siltatyyppi:  Vinoköysisilta
Pisin jänneväli:  465 m
Pituus:  930 m
Leveys:  32 m
Korkeus:  154 m
Alituskorkeus:  55 m
Avattu liikenteelle:  1986
Koordinaatit:  49°9′35.85″N, 122°56′34.41″W
Karttalinkit:  49.159958-122.942891
Lisää silta-artikkeleitaArkkitehtuurin teemasivulla
Alex Fraser Bridge on vinoköysisilta Brittiläisessä Kolumbiassa, Kanadassa. Se ylittää Fraser-joen ja yhdistää Richmondin ja New Westminsterin kaupungit North Deltan alueeseen. Silta on nimetty provinssin entisen liikenneministerin Alex Fraserin mukaan.
Silta avattiin vuonna 1986 ja se oli tuolloin maailman pisin vinoköysisilta. Se on 930 metriä pitkä ja sen pisin jänneväli on 465 metriä. Siltapylväät yltävät 154 metrin korkeuteen. Sillalla on kuusi kaistaa, kolme molempiin suuntiin ja se on osa Highway 91 -moottoritietä. Sillan rakennutti Brittiläisen Kolumbian liikenneministeriö ja sen suunnittelusta vastasi Buckland & Taylor.
Aiheesta muualla

DriveBC Highway Cams - 91 (Alex Fraser Bridge) Liikennekamerakuva sillalta (englanniksi)
Perunan mukulan tärkkelyspitoisuus

Perunan mukulan tärkkelyspitoisuudella tarkoitetaan solujen tärkkelysjyvästen osuutta mukulan koko tuorepainosta. Tärkkelys muodostaa pääosan, noin 70-80 %, perunan kuiva-aineesta.
Eri perunalajikkeiden tärkkelyspitoisuus vaihtelee suuresti, Suomessa 10 ja 20 prosentin välillä, ja vaikuttaa ratkaisevasti perunan keittolaatuun. Matalatärkkelyksiset lajikkeet ovat keitettyinä vetisiä/kiinteitä, korkeatärkkelyksiset jauhoisia/rikkikiehuvia.
Tärkkelyspitoisuus ja kuiva-ainepitoisuus, mitataan laskemalla veteen upottamalla perunan ominaispaino (ominaispaino=paino ilmassa/(paino ilmassa-paino vedessä)), jota vastaava tärkkelyspitoisuus saadaan muuntokaavalla: tärkkelyspitoisuus = 214,53 * (ominaispaino – 217,76).
Anton Wilhelm Örn

Anton Wilhelm Örn (17. tammikuuta 1794 Helsinki – 13. helmikuuta 1864 Pultava, Venäjä) oli Venäjän keisarillisessa armeijassa palvellut suomalainen kenraalimajuri.
Anton Wilhelm Örnin vanhemmat olivat  Nils Wilhelm Örn ja Christina Nyman. Anton Wilhelm Örn opiskeli 1813–814 Haapaniemen sotakoulussa ja palveli siellä aliluutnantiksi ylennettynä komppaniaupseerina 1814–1816. Hänet ylennettiin luutnantiksi ja siirrettiin palvelukseen Kiovan rakuunarykmenttiin 1816, ylennettiin 1820 aliratsumestariksi ja 1829 ratsumestariksi. Örn  siirrettiin eskadroonanpäälliköksi H.K.K. Kruununperillisen ulaanirykmenttiin majurina vuonna 1836. Vuonna 1842 hänet ylennettiin everstiluutnantiksi ja 1851 everstiksi. Hän sai eron sotapalveluksesta kenraalimajurina vuonna 1858.
Patrixbourne

| Patrixbourne |
| --- | --- |
 Patrixbournen Pyhän Marian kirkko.
 fiPatrixbourne 
 51°15′18″N, 1°08′06″E 
Valtio:  Yhdistynyt kuningaskunta
Osa:  Englanti
Alue:  Kaakkois-Englanti
Kreivikunta:  Kent
Hallintopiiri:  Canterbury
 www.bekesbournewithpatrixbournepc.kentparishes.gov.uk 
Patrixbourne on kylä Kentin kreivikunnassa Kaakkois-Englannissa. Se muodostaa viereisen Bekesbournen kylän kanssa Bekesbourne-with-Patrixbournen kunnan (civil parish), jossa on noin 950 asukasta. Kylät erottaa toisistaan tie, joka kulkee pitkin North Downsia Canterburystä Doveriin.
Antti Turunen

Antti Turunen (s. 17. marraskuuta 1954 Alavus) on suomalainen diplomaatti. Turunen on työskennellyt ulkoasiainhallinnossa vuodesta 1985.
Turunen on työskennellyt Suomen suurlähetystöissä muun muassa Washingtonissa ja Moskovassa ja toiminut EU:ssa korkean edustajan Javier Solanan avustajana. Vuosina 2004–2007 hän työskenteli ulkoministeriön Itä-Euroopan ja Keski-Aasian yksikön päällikkönä. Turunen toimi suurlähettiläänä Suomen Etyj-edustustossa 2007–2010. Suomen Etyj-puheenjohtajuuskaudella vuonna 2008 Turunen johti puhetta järjestön pysyvässä neuvostossa ja osallistui Georgian konfliktin selvittelyyn.
Vuonna 2010 Yhdistyneiden kansakuntien pääsihteeri Ban Ki-Moon nimitti Turusen YK:n edustajaksi Georgiaan.
Aiheesta muualla

Antti Turunen Twitterissä
Ana Jelušić

Ana Jelušić
Ana Jelušić (s. 28. joulukuuta 1986 Rijeka, Jugoslavia) on kroatialainen entinen alppihiihtäjä, jonka parhaat saavutukset tulivat pujottelussa.
Jelušić saavutti nuorten MM-kilpailuissa pujottelun hopeaa Montgenevressä vuonna 2003 ja pronssia Bardonecchiassa 2005. Aikuisten MM-kisoissa hän oli pujottelussa yhdeksäs Santa Caterinassa 2005, neljäs Åressa 2007, seitsemäs Val d'Isèressä 2009 sekä 17:s Garmisch-Partenkirchenissä 2011. Torinon olympialaisten 2006 pujottelussa Jelušić sijoittui viidenneksitoista ja Vancouverissa 2010 kahdenneksitoista.
Maailmancupin pujottelukisoissa Jelušić sijoittui toiseksi kotikilpailussaan Zagrebissa tammikuussa 2007 ja kolmanneksi Panoramassa marraskuussa 2007. Jelusic sijoittui kauden 2006-2007 pujottelucupin seitsemänneksi.
Jelušić ilmoitti huhtikuussa 2012 lopettavansa uransa oltuaan sitä ennen kauden 2011–2012 sivussa astman vuoksi.
Patrizia Panico

Patrizia Panico
Patrizia Panico (s. 8. helmikuuta 1975 Rooma) on italialainen jalkapalloilija, pelipaikaltaan hyökkääjä. Hän on ennen vuoden 2013 EM-kisoja pelannut Italian naisten maajoukkueessa 179 maaottelua ja tehnyt niissä 97 maalia.
Panico esiintyi ensimmäisen kerran Italian maajoukkueessa maaliskuussa 1995. Hän pelasi vuoden 1999 MM-kisoissa kolme ottelua ja teki niissä kaksi maalia. Vuonna 1997 hän saavutti EM-hopeaa.
Panico edustaa ASD Torresia.
Pasquale Marino

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Pasquale Marino
Syntymäaika: 13. heinäkuuta 1962 (ikä 62)
Syntymäpaikka: Marsala, Sisilia, Italia
Pelipaikka: keskikenttäpelaaja
Seura
Seura: avoin
Tehtävä: päävalmentaja
Seurat
| Vuodet | Seura | O | (M) |
| 1980–1984 |  Marsala Calcio |  |  |
| 1984–1986 |  Akragas |  |  |
| 1986–1989 |  Siracusa |  |  |
| 1989–1992 |  Battipagliese |  |  |
| 1992–1993 |  Potenza |  |  |
| 1993–1994 |  Messina |  |  |
| 1994–1997 |  Catania |  |  |
Valmennusura
1997–1999:  Milazzo
1999–2000:  Ragusa
2000–2002:  Paternò
2002–2004:  Foggia
2004–2005:  Arezzo
2005–2007:  Catania
2007–2009:  Udinese
2010:  Udinese
2010–2011:  Parma
2011–2012:  Genoa
2013–2014:  Pescara
2014–2016:  Vicenza
2016–2017:  Frosinone
2017–2018:  Brescia
2018–2019:  Spezia
2019:  Palermo
2020:  Empoli
2020-2021:  SPAL
2021:  Crotone

Pasquale Marino (s. 13. heinäkuuta 1962) on italialainen jalkapallovalmentaja ja entinen keskikenttäpelaaja.
Marinoa on pidetty yhtenä Italian lupaavimmista valmentajista ja hän on tunnettu 3-4-3 taktiikastaan, joka on tullut tunnetuksi mm. Zdeněk Zemanin käyttämänä.
Ura pelaajana

Marino aloitti peliuransa kotikaupungissaan SC Marsalan joukkueessa. Hänen peliuransa ei ollut erityisen menestyksekäs eikä hän koskaan pelannut Serie C1:tä korkeammalla. Ura kesti kuitenkin lähes 20 vuotta ja Marino lopetti pelaajana kauden 1996/97 jälkeen Calcio Cataniassa.
Anton Wilhelm von Schantz

Anton Wilhelm von Schantz  (21. huhtikuuta 1740 Raggebo, Ruotsi – 6. toukokuuta 1814 Palhon kartano) oli ruotsalaissyntyinen sotilas ja valtiopäivämies.
Von Schantzin vanhemmat olivat kamariherra Johan Eberhard von Schantz ja kreivitär Eva Catharina Leijonstedt ja puoliso vuodesta 1772 Catharina Elisabet de Carnall (k. 1833), vapaaherra Carl Constantin de Carnallin tytär. Hän oli kadetti 1754 ja vänrikki Porin rykmentissä 1756. Aliluutnantiksi hän yleni 1764 ja prinssi Fredrik Adolfin rykmentissä luutnantiksi 1771 ja kapteeniksi 1772. Von Schantz siirtyi Turun läänin rykmenttiin 1773, alimajuri Porin rykmentissä hänestä tuli 1777 ja everstiluutnantti 1787. Palveluksesta von Schantz erosi seuraavana vuonna. Hän oli edustaja aatelissäädyssä Porvoon valtiopäivillä 1809.